เซอร์ไพรส์ลูกครึ่งญี่ปุ่นติดโผ ลุยศึก ไทยแลนด์ บีช ไฟว์ 2019
ทัพบอลชายหาดทีมชาติไทยแบโผ 12 แข้งชุดลุยศึก THAILAND BEACH SOCCER FIVES 2019 ออกมาแล้ว ยังนำโดยกัปตันทีมจอมตีลังกา คมกริช ณ น่าน ร่วมด้วยดาวยิง ฐานันดร ประราชะ พร้อมมีเซอร์ไพรส์เมื่อ มาซายูกิ โยชิดะ แข้งลูกครึ่งไทย-ญี่ปุ่น ได้รับโอกาสติดทีมชาติเป็นครั้งแรกด้วย,วันที่ 7 พ.ค.62 ความเคลื่อนไหวของขุนพลทัพนักเตะเท้าเปล่าทีมฟุตบอลชายหาดทีมชาติไทย ที่จะเตรียมลงสนามทำศึก ฟุตบอลชายหาดนานาชาติ เฉลิมพระเกียรติ เนื่องในโอกาสมหามงคลบรมราชาภิเษก รัชกาลที่ 10 ในศึก THAILAND BEACH SOCCER FIVES 2019 ระหว่างวันที่ 9-11 พ.ค.62 นี้ โดยมี 4 ชาติร่วมแข่งขัน ประกอบด้วย โอมาน (อันดับ 3 จากชิงแชมป์เอเชีย 2019 ได้สิทธิ์ไปชิงแชมป์โลก), เลบานอน (อันดับ 5 ของเอเชีย), อุซเบกิซสถาน (อันดับ 17 ของเอเชีย) และทีมชาติไทย (อันดับ 6 ของเอเชีย) ที่จะฟาดแข้งกันที่สนามทราย ข้างอินดอร์ สเตเดียม หัวหมาก ภายในการกีฬาแห่งประเทศไทย,ล่าสุดเมื่อช่วงเช้าที่ผ่านมาไม่มีการซ้อมแต่อย่างใด เนื่องจาก กกท.ต้องการปรับสนามเพื่อให้พร้อมในวันแข่งขัน ทางทีมจึงได้นำนักเตะไปทำการอบซาวน่าที่ TEN ย่านเหม่งจ๋าย เพื่อให้ทุกคนได้ผ่อนคลายหลังฝึกซ้อมกันมาอย่างหนัก จากนั้นช่วงเย็นได้เดินทางเข้าสู่ที่พักที่โรงแรม อัล มีรอซ ย่านรามคำแหง,ด้าน โค้ชเอก เศรษฐกรชัย ชื่นตา เฮดโค้ชของทีม เท้าเปล่าช้างศึก กล่าวถึงเกมแมตช์แรกที่จะพบกับอุซเบกิสถานในวันที่ 9 พ.ค.นี้ ว่า ถือเป็นสำคัญอย่างมาก เพราะถ้าเริ่มต้นด้วย 3 แต้มก็มีโอกาสลุ้นได้ เพียงแต่ข้อมูลของอุซเบฯ เรามีน้อยมาก แทบจะไม่เคยเห็นเขาเคลื่อนไหวมาก่อน ก็คงจะต้องศึกษาเกมเขาในช่วง 5 นาทีแรกว่ามาสไตล์แบบไหน แล้วเราก็ค่อยปรับเกมของเราอีกที,ซึ่งทีมชุดนี้ผมมั่นใจในศักยภาพของทุกคน หลังจากฝึกซ้อมกันมาอย่างหนัก ก็เชื่อว่าจะประเดิมสนามด้วยชัยชนะอย่างแน่นอน,รายชื่อนักฟุตบอลชายหาดทีมชาติไทย จำนวน 12 คน,1. วัฒนชัย สระทองจันทร์ (ผู้รักษาประตู),2. สุริยา บริเดช (ผู้รักษาประตู),3. วัชระ เลไพจิตร,4. นที จีปน,5. ปิยะพงษ์ สองผิว,6. ฐานันดร ประราชะ,7. ฐากร วิกยพันธ์,8. คมกริช ณ น่าน,9. วุฒินันท์ ปรือทอง,10. รัฐพงษ์ นาดี,11. วราพล ทรายทอง,12. มาซายูกิ โยชิดะ
ทัพบอลชายหาดทีมชาติไทยแบโผ 12 แข้งชุดลุยศึก THAILAND BEACH SOCCER FIVES 2019 ออกมาแล้ว มีเซอร์ไพรส์ มาซายูกิ โยชิดะ แข้งลูกครึ่งไทย-ญี่ปุ่น ได้รับโอกาสติดทีมชาติเป็นครั้งแรกด้วย
ฟุตบอลชายหาดทีมชาติไทย,ไทยแลนด์ บีช ไฟว์ 2019,มาซายูกิ โยชิดะ,ลูกครึ่งไทย-ญี่ปุ่น,เศรษฐกรชัย ชื่นตา